Výbor ako poverený orgán Národnej rady SR predkladá Národnej rade SR: návrh na schválenie k vymenovaniu a odvolaniu predsedu a člena Rady pre rozpočtovú zodpovednosť; návrh na schválenie k vymenovaniu a odvolaniu guvernéra a viceguvernérov Národnej banky Slovenska; návrh na voľbu, odvolávanie a pozastavenie výkonu funkcie predsedu a podpredsedov Najvyššieho kontrolného úradu SR. Taktiež ako príslušný výbor prerokúva a zaujíma stanovisko napr. k správe o výsledkoch kontrolnej činnosti Najvyššieho kontrolného úradu Slovenskej republiky, k Správe o výsledku hospodárenia Národnej banky Slovenska, k Správe o stave a vývoji finančného trhu.
iniciatívny a kontrolný orgán Národnej rady SR, ktorý bol zriadený uznesením Národnej rady Slovenskej republiky pre oblasť finančnú, rozpočtovú a oblasť bankového sektora a ktorý prerokúva a posudzuje návrhy zákonov a ďalšie správy a informácie predovšetkým z pohľadu dopadu na štátny rozpočet, dodržiavania rozpočtových pravidiel, účelného využívania verejných financií a dopadu na hospodársky a sociálny rozvoj Slovenskej republiky s kontextom na súlad s medzinárodnými zmluvami a s právom Európskej únie